Downloaded from YTS.MX
A FILM ALBERT EINSTEIN ÉLETÉNEK VALÓS ESEMÉNYEIN ALAPUL.
Official YIFY movies site: YTS.MX
A FILMBEN A SAJÁT SZAVAI HANGOZNAK EL.
EZEKET ÉLETE SORÁN MAGA NYILATKOZTA SZÓBAN VAGY ÍRÁSBAN.
Az első atombomba egy nyugtalanító korszak nyitánya volt.
A japán várost, Hirosimát, az ott élő 70 000 férfit nőt és gyermeket
egyetlen légicsapás semmisítette meg.
A nagy horderejű esemény azóta is a figyelem középpontjában áll.
Vajon megérte atombombával fizetni a békéért?
A fizikusokat, akik részt vettek minden idők
legfélelmetesebb, legveszélyesebb fegyverének létrehozásában,
egyformán kínozza a felelősségtudat, a bűntudatról nem is beszélve.
Dr. Albert Einstein a világ legnagyobb tudósainak egyike.
Óriási jelentőségű tudós, akinek a nevéhez politikai viták
és zseniális egyenletek kötődnek.
Az atomkorszak atyjának is nevezik,
a relativitáselmélettel jelentősen bővítette az emberi tudást.
ATOMENERGIA
A világ először pillantott az atom titkaiba, amikor ez a zseni,
Albert Einstein rámutatott az anyag és az energia kapcsolatára.
E egyenlő m és c négyzetének szorzatával.
Ha tudom,
hogy a németeknek nem sikerül atombombát előállítaniuk,
nem veszek részt Pandóra ezen szelencéjének felnyitásában.
EINSTEIN ÉS A BOMBA
Győzelem, üdv!
TIZENKÉT ÉVVEL HIROSIMA BOMBÁZÁSA,
HITLER NÁCI HATALOMÁTVÉTELE
ÉS A ZSIDÓÜLDÖZÉSEK ELŐTT
EINSTEIN ÉLETE VESZÉLYBE KERÜLT,
EZÉRT ARRA KÉNYSZERÜLT, HOGY ELMENEKÜLJÖN NÉMETORSZÁGBÓL.
NORFOLK, ANGLIA
Rendet! A tízperces szabály értelmében
törvényjavaslat kerül indítványozásra a Brit Birodalom határain kívül élő zsidók
állampolgárráválási lehetőségeinek elősegítésére és kiterjesztésére.
Locker-Lampson parancsnok!
Köszönöm, házelnök úr!
Jómagam nem vagyok zsidó...
ALSÓHÁZ, 1933. JÚLIUS 26., SZERDA
...de remélem, nem kell zsidónak lennem ahhoz,
hogy gyűlöljem a világ bármely pontján uralkodó zsarnokságot.
MENDELSSOHN
Németország kizárja és elnyomja a saját kultúrája kiválóságait.
Ez történt az ország legkiválóbb állampolgárával,
Einsteinnel is.
Európa ámokfutói és gengszterei kifosztották a lakását,
még a hegedűjét is elvették!
Einstein otthontalanná vált.
Meg kellett adnia a nevét Anglia látogatói nyilvántartásában,
és amikor a lakcíméhez ért, azt írta, hogy...
„nincs”.
Megérkeztünk, professzor úr!
Üdv Roughton Heathben!
Hát nem csodás?
Rendezkedjünk is be, jó?
LOCKER-LAMPSON PARANCSNOK, KÉPVISELŐ MAGÁNBIRTOKA
Tudom, szerény lak ez egy ilyen fontos embernek,
de a helyzetét figyelembe véve...
Úgy vélem, az egyszerű, igénytelen életmód
a legjobb a test és az elme számára.
Teljesen egyetértek!
Nincs is jobb egy sátornál a pusztán,
a szegényes éteknél, egy üveg sörnél
és a kellemes társaságnál... a barátaink körében!
Ez az öné!
Ahelyett, amit a barbárok eloroztak öntől!
Nyugodtan pakoljon ki!
Németország jelenlegi közállapotai
a tömegek pszichés kórságait tükrözik.
Hitler az utcákon és a kocsmákban kallódó emberi sokaságot
maga köré tömörítette.
A csordaszellem és az iszonyatos katonai rendszer
a legrosszabb arcát mutatta.
A német fasizmus kiváltképp erőszakos,
ami a zsidó testvéreim elleni támadásokat illeti.
VIGYÁZAT, ZSIDÓK!
A VÁROS LEGNAGYOBB DISZNAJA
NÉMETORSZÁGBÓL MENEKÜLŐ ZSIDÓK
Németországi barátainknak semmit sem kellett tenniük a védelmemben.
Ami azt illeti, ezzel feleslegesen veszélybe sodorták volna magukat.
„SZÁMŰZÖTT VAGYOK” – ÁLLÍTJA EINSTEIN.
Még korai lenne megmondanom, hogy Anglia lesz-e az új otthonom.
Hogy van?
Képzelhetik!
Szegény ördög elvesztette mindenét, az otthonát, a pénzét.
Ráadásul a nácik 20 000 márka vérdíjat tűztek ki a fejére.
Nem is tudtam, hogy ennyit ér a fejem!
Biztosíthatom, professzor úr,
itt teljesen biztonságban van a fasisztáktól!
Bemutatom Barbara Goodallt!
- Jó napot, tanár úr! - Ő pedig Margery Howard.
Jó napot, professzor úr!
Örvendek!
A hölgyek a testőrei.
Higgye el, professzor úr, he egy illetéktelen is ide merészkedne...
Azt néhány sörét nélkül nem úszná meg!
Sajnálom, professzor úr! Tudom, nem lelkesedik a fegyvertartásért,
de nem lehetünk elég óvatosak!
Remélem, megérti!
Nagyszerű!
Őrködjenek, hölgyeim! Mindkettőjükre számítok.
Ám az egyik legértékesebb kincsünk a világon
a tulajdon népünk!
Mi őket kívánjuk vezetni
és őértük harcolunk!
Sosem lankadunk, nem fáradunk bele, nem esünk kétségbe!
Amíg szabadon dönthetek ebben a kérdésben,
kizárólag olyan országban fogok élni, ahol a polgári szabadság,
a tolerancia és az egyenlőség minden polgárt törvény szerint megillet.
Ezek a feltételek Németországban jelenleg nem teljesülnek.
A betegségeknek ez a táptalaja hamarosan komoly veszélyt jelent majd
a világ többi részére nézve.
Egy célunk van,
és azt megszállottan, kíméletlenül követjük a sírig!
Győzelem, üdv!
Pacifistaként elképzelhetetlen volt számomra, hogy Németországban maradjak.
Nem pusztán békepárti hanem harcos békepárti ember vagyok.
A békéért akár harcolok is.
Derék barátom hívott ide.
Itt csendesen élhetek, matematikai problémákat oldhatok meg.
Mindössze békét szeretnék,
és ugyan hol találhatnék békésebb menedéket,
mint itt, Angliában?
Senki sem tudja meg, hol vagyok!
Az biztos!
Készítünk néhány fényképet?
EINSTEIN TITKOS MENEDÉKE A KELETI PARTON
„MINDÖSSZE BÉKÉT SZERETNÉK!”
EINSTEIN ANGLIÁBAN – NEVET A NÁCI FENYEGETÉSEKEN
Az Observer jegyzete, kelt 1933. szeptember 17-én.
Anglia nem a legjobb rejtekhely.
Dr. Einstein, aki a náci üldöztetés elől menekült hozzánk,
az újságban láthatta a fakunyhója fényképét
a helyszín pontos megjelölése mellett.
A norfolki tanács már a tartózkodási hely kiadását fontolgatja!
Németország feltételezhetően szemet hunyt a dolog felett.
Mióta foglalkoztatja az idő, a tér és a többi elméleti kérdés, professzor úr?
Négy-öt éves lehettem,
amikor az édesapám mutatott nekem egy iránytűt.
Ez az élmény tartósan nyomot hagyott bennem.
Hiszen a tű viselkedése olyan kiszámítható volt,
valamiféle magyarázatnak csak kellett lennie a dolog mélyén.
Én négy-öt évesen
a cipőfűzőmet sem tudtam bekötni!
A legszebb, amit átélhetünk,
az a titokzatosság.
Emlékszem az első gyermeki gondolatkísérleteimre,
amelyek közvetlenül a relativitáselmélethez kapcsolódtak.
Mi lenne, ha valaki egy fénysugár után futna?
Ha az illető elég gyorsan szaladna,
vajon a fénysugár mozdulatlannak tűnne?
Ez persze lehetetlen.
A tanárai oda lehettek magáért!
„Semmire sem fogja vinni az életben, Einstein!”
„Módfelett okos fiú, de van egy nagy hibája.”
„Nem hagyja, hogy megmondják, mit csináljon!”
„A puszta jelenléte megkérdőjelezi az osztály irántam való tiszteletét!”
A tanáraink olyanok voltak, mint a kiképző őrmesterek.
Mindenféle tekintély iránt bizalmatlanságot tápláltam.
Azóta sem változott a hozzáállásom.
Kizárólag a szabad emberek
hoznak létre olyan találmányokat és szellemi alkotásokat,
amelyek miatt érdemes élni.
Odakint várt a hatalmas világ,
amely nagy, örökös talányként magasodik fölénk.
A meggyőződésemmé vált, hogy a természet
egyszerű matematikai rendszerként megismerhetővé válhat.
Az elmémben valósággal vihar dúlt.
Einstein nagyszerű relativitáselmélete!
Két torony egyidejűleg bocsát ki fényjelzést
a közelben álló ember és egy hőlégballon felé.
A szárazföldi megfigyelő szerint mindkét torony egyszerre adta ki
a fényjelzést.
A két torony fénysugarainak hossza megegyezett,
ám a hőlégballon mozgásából adódóan azt az egyik fénysugár hosszabb idő alatt
érte el, és a pilóta bizonygatta, hogy az egyik torony előbb jelzett.
A megoldásom valójában az idő fogalmához kapcsolódott.
A különböző sebességgel mozgó megfigyelők másképp érzékeli az idő múlását.
Az időnek nincs abszolút meghatározása.
Az idő relatív. Tágul és szűkül.
Úgy fogalmazhatnánk, hogy ami a Földön egy óra,
az más bolygón egy évszázad is lehet
és fordítva.
A világot sehol nem az óraketyegés hangja tölti be.
A múlt, a jelen és a jövő pusztán illúzió.
Csakhogy levontam még egy következtetést!
A relativitáselmélet szerint
nincs lényegi megkülönböztetés a tömeg és az energia között.
Az energia megfeleltethető
a tömeg és a fénysebesség négyzetének szorzatával.
Tehát igen csekély tömegű anyag is
hatalmas mennyiségű energiává alakítható.
A sors kegye révén jó elgondolások születtek meg
a lázas munkával töltött évek után.
Einstein úr!
EINSTEIN BIZONYÍTOTTA AZ ATOMOK LÉTEZÉSÉT
Einstein!
EINSTEIN FELFEDEZTE A FÉNY ALKOTÓELEMEIT!
A CSILLAGOK MEGTÖRIK A FÉNYT
Einstein úr! Professzor úr!
Professzor úr!
Einstein professzor!
Times of London.
Forradalmasította a tudományt, megdöntötte a Newton-i elméleteket!
New York Times. Mai főcímünk: „A Mennyben minden fénysugár ferde!”
„A tudósok izgatottan fogadták!”
„Einstein elmélete kerekedett felül!” Hogy érzi magát?
Erősen túlértékelik a képességeimet.
Professzor úr! El tudná magyarázni az elméletét
az utca emberének?
Ha csinos lánnyal üldögélünk egy padon a parkban, egy óra egy percnek tűnhet,
míg a forró kályhán ülve egyetlen perc is felér egy órával.
Ez a relativitás!
Nagyon mókás! Ez igazán mókás!
Mintha az az ember lennék a meséből, aki arannyá változtat mindent, amihez ér,
csak az én esetemben
mindenből sajtószenzáció lesz.
EINSTEIN ELMÉLETE KEREKEDETT FELÜL
BRIT TUDÓSOK SZERINT EZ AZ EMBERI TELJESÍTMÉNY CSÚCSA!
Büntetésként, amiért megvetem a tekintélyt,
a sors engem is szaktekintéllyé tett.
Kiderült, egy rendszer tehetetlensége
szükségszerűen annak potenciális energiájától függ,
ez pedig arra az elképzelésre vezetett, hogy a tehetetlen tömeg rejtett energia.
A tömeg és az energia ugyanannak a dolognak a különböző megnyilvánulása.
Tehát kis mennyiségű anyag is
nagy mennyiségű energiává alakítható.
Elnézést, professzor úr! Ezzel arra utal,
hogy ez az energia felszabadítható?
A tudomány jelen állása szerint szinte lehetetlennek tűnik,
hogy ebben sikerrel járjunk.
Ez olyan lenne, mintha madarakra lövöldöznénk a sötétben
olyan vidéken, ahol alig élnek madarak.
Az ilyen mértékű energia felszabadítása akkor is aggasztó lehetőségnek hangzik!
Mindig az ember és az emberi sors kell legyen az elsődleges ahhoz,
hogy az elménk szüleményei
áldást, és ne átkot jelentsenek az emberiség számára!
Le a fegyvert, hölgyeim!
Várok valakit. Barát, nem ellenség.
Szerintem örülni fog az új ismeretségnek, professzor úr!
Sokat beszélgetett a professzor úrral, Margery?
Inkább csak hallgatóság voltam.
Részletekbe menően ismertette nekünk a realitáselméletét.
És?
Biztos vagyok benne, hogy ő érti.
Epstein!
Nem, Einstein!
Professzor úr, ő Jacob Epstein. A szobrász.
Ó!
Professzor úr! Mély érdeklődést táplálok a feje iránt!
Úgy hallom, ön nem túl népszerű Németországban, professzor úr!
Azt olvastam, hogy 100 náci professzor vetette el az elméleteit.
Ha valóban tévednék, egy professzor is bőven elég lenne.
Azt gondoltam, fizikus vagyok.
Azzal mit sem törődtem, hogy nem vagyok árja,
míg Hitler a tudtomra nem adta.
KÉT ÉVVEL AZ I. VILÁGHÁBORÚS VERESÉG UTÁN
NÉMETORSZÁGBAN KÁOSZ URALKODOTT.
ADOLF HITLER EGY 25 PONTOS KIÁLTVÁNYT INTÉZETT
A NÉMET MUNKÁSPÁRTHOZ.
Vallástól függetlenül kizárólag a német vérűek lehetnek
a német nemzet tagjai!
Gátat kell szabni minden nem német bevándorlásnak!
Egy zsidó sem lehet része a nemzettestnek!
A párt vezetői irgalmatlan munkára vállalkoznak.
Ha kell, a saját életük árán valósítják meg a programot!
HAT HÓNAPPAL KÉSŐBB, 1920. AUGUSZTUS 24-ÉN
A TÁRSASÁG A TISZTA TUDOMÁNYÉRT SZÉKFOGLALÓJA
Manapság minden kocsis és pincér
a relativitáselmélet helyességét vitatja.
Íme egy újabb példa a relativitáselmélet alkalmazhatóságára
az olvasók legnagyobb örömére!
Önt ma Németországban „német bölcsként”,
Angliában „svájci zsidóként” emlegetik.
Amennyiben az lenne a sorsom, hogy fekete báránynak kiáltsanak ki,
ez még megfordulhat: „svájci zsidó” leszek a németeknek
és „német bölcs” az angoloknak!
„Ezt a rendezvényt
a 'Német Tudósok Munkaközössége szervezte
a Társaság a Tiszta Tudományok Megőrzéséért' számára.
Meggyőződésüket az határozza meg,
hogy melyik politikai párthoz tartoznak.
„Első felszólalónk Paul Weyland.”
Az est témája az,
hogyan óvjuk meg a németeket attól, hogy félrevezessék őket
holmi nagyra becsült tudósok,
akik összezavarták a tudományos érdeklődésű világot
a sületlenségeikkel.
Még csak nem is tűnik szakértőnek!
Orvos? Mérnök? Politikus?
Bemutatjuk Einstein relativitáselméletével
és annak fogadtatásával kapcsolatos megfigyeléseink!
A tudományban ritkán övez
feltételezett tudományos rendszert
olyan túlzó mértékű hírverés, mint az általános relativitáselméletet,
amely közelebbről szemlélve
fájóan nélkülöz mindenféle bizonyítékot.
Einstein maga is részt vesz az elmélete és a neve módszeres előtérbe helyezésében.
Röviden szólva:
Einstein relativitáselmélete nem más, mint tudományos dadaizmus.
Egy zavarodott szellemiségű kor terméke,
ráadásul plagizál is!
Lényegében átverés,
az a klikk terjeszti, amely Einstein akadémiai támogatóiból áll.
Mindez a német társadalom
szellemi és morális hanyatlásának egyenes következménye,
ezt használja ki és támogatja
egy bizonyos sajtóorgánum.
EINSTEIN NAPOKKAL KÉSŐBB EGY ÚJSÁGCIKKEL VÁLASZOLT.
Válasz a Relativitáselmélet-ellenes Korlátolt Felelősségű Társaságnak.
Okkal feltételezem,
hogy vállalkozásuk mögött
nem az igazságkeresés motivációja húzódik meg.
Ha német nacionalista lennék,
horogkereszttel vagy anélkül,
nem pedig egy liberális, nemzetközi kötődésű zsidó...
Nem vagyok német állampolgár.
Nem gyakorlom a zsidó vallást sem,
azonban zsidó vagyok
és örömömre szolgál, hogy a zsidó néphez tartozom.
Professzor úr!
Lenne szíves eloltani a pipát?
Én az egyént inkább
ködben és félhomályban szemlélném.
Hiszen alig látom magát a füsttől!
Uraim!
Jöhet?
Látogatója érkezett!
Ő Walter Adams.
Szerintem érdemes meghallgatnia őt.
Professzor úr! A Tudományos Segélytanács
titkáraként érkeztem.
Idén alakultunk kifejezetten azzal a szándékkal,
hogy azoknak a kiszorított tudósoknak segítsünk, akiknek...
az ott élő zsidók jelenlegi borzalmas körülményei miatt
menekülniük kell Németországból.
Engem Németországban elvetemült szörnyetegnek festettek le
és az összes vagyonomtól megfosztottak.
Igen, őszintén sajnálom!
Professzor úr! Éppen menekülteket segítő eseményt szervezünk,
és... azon tűnődtünk, hogy esetleg hajlandó lenne-e felszólalni.
Mr. Adams!
Ha a nyilvánosság előtt szerepelnék
a német kormány vádlójaként,
az a német zsidókra nézve szörnyű következménnyel járna!
Igen, meglehet.
Ám eddig is szörnyű volt a helyzetük,
az ön beavatkozása nélkül.
Professzor úr! Ön korunk legnevesebb fizikusa!
A hangja az egész világra eljutna, ezzel rávilágíthatna,
milyen mértékű tisztogatás zajlik tudományos körökben a német zsidók ellen.
Biztosíthatom róla, ez egy szerény összejövetel lenne,
ahol csak néhány ismert ember kap szót.
Lenne kedves fontolóra venni?
Kevés német ébredt rá a Hitler és a nácik által jelentett fenyegetésre.
Egy sikertelen puccskísérlet után aligha tűntek többnek
politikai mitugrászok hitvány seregénél.
Az I. világháborút követően azonban
Hitler körüludvarolta a kiábrándult katonákat,
feltöltötte velük pártja sorait és utat tört a hatalom felé.
Az emberiesség csorbát szenved Németországban.
A nacionalizmus jelenlegi hulláma súlyos betegség.
A legkisebb provokáció is elég,
de időnként még az sem kell ahhoz,
hogy ez sovinizmussá alakuljon.
MERÉNYLŐK
HAT LÖVÉST ADTAK LE
AUTÓJÁBAN ÖLTÉK MEG A MINISZTERT
WALTER RATHENAU-T, A JELENTŐS ZSIDÓ ÁLLAMFÉRFIT
ÉS NÉMET KÜLÜGYMINISZTERT
MEGGYILKOLTÁK A NACIONALISTÁK.
Rathenau iránt hálát éreztem,
mert reményt és vigaszt nyújtott számomra Európa érezhetően sivár állapotában.
Ő volt a náci propaganda első áldozata.
Professzor úr, csak pár kérdést!
Az a pletyka járja, hogy ön nem tér vissza Németországba.
Tekintettel arra, hogyan állnak a zsidókhoz az iskolázott németek tömegei,
óva intettek attól, hogy nyilvánosan szerepeljek Németországban,
mivel feltételezhetően azok között vagyok,
akiket a nacionalista merénylők célpontnak szemeltek ki.
Tagadja, hogy menekül Németországból?
Azért utazom japánba, mert az számomra 12 hét béke a nyílt tengeren.
Örülök, hogy hat hónapra eltűnhetek.
Maga a hajóút csodás,
még ha Japán elég kimerítő is.
EINSTEIN ELMÉLETI ELŐADÁSAI
Itt már 13 előadást tartottam
és a 10 000. fénykép is elkészült rólam.
Élő ember nem érdemel ilyen fogadtatást.
Kellemes séta a parton,
délután pedig hegymászás.
HIROSIMA PREFEKTÚRA TERMÉKEINEK KIÁLLÍTÓTERME
Az emberek Berlinben és egész Németországon éheznek,
hiányt szenvednek a legalapvetőbb szükségletekben is.
A munkanélküliség és a növekvő infláció
a pusztulás szélére sodorja az országot.
A pénznek alig van értéke.
Hisz 20 deka almáért jelenleg 300 milliárd márkát kérnek,
és a márka értéke egyre csak
csökken és csökken.
Teljesen eltűnt a középosztály.
A Reichsbank a munkaidőn túl is egyre több papírpénzt nyomtat,
ami egyre kevesebbet ér.
Sokasodnak a náci párt tagjai,
a céltalan, munkanélküli fiatalokat vonzza a hatalom és az arany ígérete.
A náci párt berlini támogatói a tegnapi napot Nürnbergben töltötték,
a 12 000 fős, többségében bajorokból álló alakulatuk
díszfelvonulást tartott a híres Hitler előtt.
A világjáró Einstein professzor visszatért New Yorkba,
ahol riporterek hada fogadta.
Németország legnagyobb tudósa
a világ legnagyobb városában!
Örvendek!
A riporterek elképesztően ostoba kérdéseket tettek fel,
amelyeket ócska poénokkal ütöttem el.
Mi a véleménye a szesztilalomról, professzor úr?
Nem iszom, ezért nem foglalkoztat.
Németország a választás napján:
Herr Hitler megdöbbenti a világot a növekvő szavazatszámmal.
Jelenleg 6 millió honfitársa támogatja a nácikat,
így övék a Reichstag második legnagyobb pártja.
Semmi sem állíthatja meg az önjelölt Führer előnyomulását?
Einstein professzor hirtelen elkomorult, sőt, csaknem indulatossá vált,
mikor a náci párt újdonsült választási sikereiről kérdezték.
Azt felelte: „Hitler úr nézetei nem állnak közel hozzám”.
„Hitlert Németország korgó gyomra élteti.”
„Ha Németország gazdasági körülményei javulnak,
veszít a jelentőségéből.”
Ezen a nyilatkozaton túl Dr. Einstein nem hajlandó politizálni.
Az emberek közötti viszályt és gyűlöletet
egy jól körülhatárolható érdekcsoport táplálja.
Egy kicsi, gyökértelen nemzetközi klikk,
amely egymás ellen fordítja az embereket!
Csak ennek a tagjai tekinthetők igazán nemzetközi tényezőknek,
mert mindenhol folytatják az üzleteiket!
Einstein!
A pacifisták semmit sem érnek el pusztán a szavakkal.
Mindenképp cselekedniük kell!
Tettekre van szükség!
Ha a katonai szolgálatra kötelezhető népességnek csak a 2%-a
ellenállónak nyilvánítja magát és kijelenti, hogy nem hajlandó harcolni,
a kormány már azzal szemben is tehetetlen.
Az Egyesült Államok területén több mint egymillió zsidó
csatlakozik a mai tiltakozásokhoz a zsidóüldözés ellen,
amit Hitler kormánya folytat Németországban.
A barnaingesek diadalmenetet tartanak,
mert Adolf Hitler került hatalomra Németországban.
Hatalmas tömeg gyűlt össze a bejelentésre,
hogy Hitler elfogadta a kinevezést.
Mi jöhet most,
hogy 50 millió német esküdött fel Hitler zászlajára,
a híres horogkeresztre?
Ezen az estén felszólítom az embereinket,
hogy minden egyes nap
minden egyes órájában
kizárólag Németországra, a birodalomra
és a német nemzetre, a német népünkre gondoljanak!
Győzelem, üdv!
Pasadenában Mr. és Mrs. Einstein a barátaitól búcsúzik.
A professzor jóformán egy évtizeden át ingázott
hazája és a világ többi része között.
Ám az a Németország, ahová hazatér,
nem hasonlít a korábban elhagyott országra.
Jelenleg Herr Hitler teljhatalommal bír.
Németországban megszaporodtak az éj leple alatt elkövetett gonoszságok.
Amiben nem hiszel, azt meg kell semmisíteni!
És ebben a tűzben
a szabadság, a tolerancia és a gyengédség is
eltűnt az országból.
Német férfiak és nők!
A túlértékelt zsidó értelmiség kora
leáldozóban van!
Einsteinék tengerentúli utazását durván félbeszakította
a hír, hogy feldúlták a nyaralójukat.
Korábban a nyári rezidenciámon
gyakran fogadtunk vendégeket.
Mindig szívesen láttuk őket.
Senkinek sem lehetett oka betörni.
A hasonló tetteket a náci sereg veszett csürhéje követte el.
Nagyon is elképzelhetőnek tartom, hogy az otthoni politikai cirkusz
jó ideig kitart még,
én pedig sosem térek vissza.
Hogyan áll a kérdéshez az újdonsült német diktátor?
Hitler a nemzetiszocialisták uralma alatt tartaná Németországot,
vagy a monarchiára emlékeztető államformát állítana vissza,
és ő gyakorolná a hatalmat az uralkodó helyett?
Bármit is tervezzen Hitler,
őt ismerve egészen biztos,
hogy rajta kívül senkinek sem juthat főszerep.
Az a professzor fényképe!
„Nagy becsben tartották a zsidó újságok
és a gyanútlan németek.”
„Hálája jeléül
lejárató propagandahazugságokat terjesztett Adolf Hitler ellen.”
Alatta az áll, hogy...
Azt írják...
„Még nem akasztották fel.”
Fiatalkoromban
mindössze annyit vártam az élettől, hogy csendben üldögélhessek egy sarokban
és végezhessem a munkám, mindenféle közfigyelem nélkül.
Nézzék, mi lett belőlem!
Nagyon sajnálom, professzor úr!
Fel nem foghatom, hogyan maradhat tétlen a civilizált világ
a modern kori barbárság láttán!
Hát nem értik, hogy Hitler háborút próbál szítani?
Így fest a helyzet.
Ez nagyon nehéz lehet önnek.
Mármint elkötelezett pacifistaként.
Igen, de mondanom sem kell, feltétel nélkül kiállok a fasizmus ellen!
A német nép egészét megfertőzték nacionalizmussal
és háborúra uszították!
Gyűlölöm a katonaságot
és az erőszak minden formáját,
de az a meggyőződésem, hogy a világ jelenlegi állása szerint
a szervezett haderővel szemben csak szervezett haderőnek van esélye!
Nincs más lehetőség!
Nincs!
Akik eltűrik vagy bátorítják a gazságot, nagyobb veszélynek teszik ki a világot,
mint azok, akik elkövetik azt.
Ha hallgatnék, bűnrészesnek érezném magam.
Einstein is felszólal. Vége.
Hagyjuk a „szerény találkozót”!
Hisz pénzt gyűjtene a német zsidók megsegítésére, nem? Vége.
A helyszínt bízza rám! Vége.
Már lefoglaltam egy nagyobb termet.
Valóban?
A legnagyobbat.
Locker-Lampson. Vége.
Walter Adamsnek. Sürgős távirat!
Ma 1933. október 2-át írunk.
A Daily Mail szerkesztői közleményét hallják Londonból.
OKTALAN AGITÁCIÓ – BEAVATKOZÁS
Tömeggyűlést szerveznek a Royal Albert Hallba,
elsősorban azért, hogy adományt gyűjtsenek a Németországból száműzötteknek.
ÖSSZEJÖVETEL
Valójában ezt a világ minden pontján
demonstrációnak tekintették a hitleri rezsim ellen.
És a náci politikával szemben.
Együttérzésünket fejezzük ki a német zsidók felé, viszont
az Albert Hallban a nácikkal szemben tett kijelentések nem javítanak a bánásmódon.
Bátorkodunk jelezni Dr. Einsteinnek:
bölcsen tenné, ha ebben az országban felhagyna
a náci rezsim elleni oktalan agitációval.
ROYAL ALBERT HALL, 1933. OKTÓBER 3.
TUDOMÁNY ÉS CIVILIZÁCIÓ
Először is a hálámat szeretném kifejezni
emberként...
jó európaiként...
és zsidóként.
Az előbb beszéltem Mr. Adamsszel.
Az összes jegy elkelt.
Tízezer ember!
Felkészült a beszédére?
Büszke vagyok önre!
Ha készen áll, az autó már várja!
DÁTUM: 1933. OKTÓBER 3.
Hölgyeim és uraim! Fogadják szeretettel Einstein professzort!
„Örömömre szolgál, hogy lehetőséget biztosítottak arra...
lehetőséget...”
„Örömömre szolgál, hogy lehetőséget biztosítottak arra...”
hogy most kifejezzem önöknek
azt a mélységes hálát, amelyet emberként,
jó európaiként
és zsidóként érzek!”
„Nem vállalhatom magamra azt a feladatot,
hogy egy olyan nemzet viselt dolgai felett bíráskodjam,
amelynek hosszú évekig magam is az állampolgára voltam.”
„Meglehet,
hiábavaló lenne az igyekezet, hogy a politikát minősítsük,
amikor sürgősen cselekednünk kell!”
„A legfontosabb kérdéseket ma az jelenti,
hogyan menthetjük meg az emberiséget
és a kulturális örökségét?”
„Hogyan védhetjük meg Európát
a további katasztrófától?”
„Az elégedetlenség gyűlöletet szül.”
„A gyűlölet pedig erőszakhoz,
forradalomhoz és akár háborúhoz vezet.”
„Így pontosan látjuk, hogy a nyomor
és a gazság hogyan szül újfajta nyomort és gazságot.”
„Ha ellen kívánunk állni azoknak az erőknek,
amelyek az egyén és a szellem szabadságát fenyegetik,
tudomásul kell vennünk azt a tényt, hogy maga a szabadság forog kockán!”
„Fontos belátnunk, mennyi mindent köszönhetünk annak a szabadságnak,
amelyért ősapáink keservesen megküzdöttek!”
„Enélkül a szabadság nélkül
nem lett volna Shakespeare,
sem Goethe,
sem Newton,
sem Faraday,
sem Pasteur,
sem Lister.”
Elég lenne hát azon siránkoznunk,
hogy feszült, veszélyes és ínséges időket élünk?
Szerintem nem.
A nemzetek akkor érzik a progresszív intézkedések szükségét,
amikor veszéllyel és társadalmi zűrzavarral néznek szembe.
Csak remélni lehet, hogy ez a válság jobb világhoz vezet.
Csak remélni lehet,
hogy ez a válság jobb világhoz vezet.
EINSTEIN A BESZÉDE UTÁN AZ EGYESÜLT ÁLLAMOKBA HAJÓZOTT.
SOHA TÖBBÉ NEM LÁTTA EURÓPÁT.
AZ USA MEGSZEREZTE EINSTEINT! ÉLETRE SZÓLÓ VEZETŐI KINEVEZÉST KAPOTT
A DR. ABRAHAM FLEXNER ÁLTAL ALAPÍTOTT ÚJ „SZUPEREGYETEMEN”.
Az intézmény Princetonban kap helyet,
és 1933 őszén kezdődik meg az oktatás a Matematikai Intézetben
Einstein professzor vezetésével.
Szépnek találtam Princetont.
Csodálatos hely.
Úgy vélem, rendkívül szerencsések vagyunk,
hogy olyasvalakivel indulhatunk, mint Einstein professzor,
aki minden idők egyik legtekintélyesebb tudósa.
Ebbe a kis egyetemvárosba
alig hatolnak el az emberi viszálykodás kaotikus hangjai.
Szinte szégyellem magam, amiért egy ilyen helyen élek,
míg mások küzdenek és szenvednek.
Hitler továbbra is fegyverkezik
és megfosztja a jogaiktól azokat, akik nem értenek egyet vele:
a zsidókat, a katolikusokat, a liberálisokat, a protestánsokat
és a nőket, akiket uralma alatt középkori rabszolgasorba züllesztettek.
Mindannyian döbbenten állnak a háború ismételt fenyegetése előtt.
Amikor arról kérdeztek, miért mondtam le németországi állásomról,
azt nyilatkoztam,
hogy amíg szabadon dönthetek ebben a kérdésben,
kizárólag olyan országban fogok élni,
ahol a polgári szabadság a tolerancia és az egyenlőség érvényesül.
Úgy érzem, Amerikában
a legértékesebb dolog az életben
az egyén és az egyén teremtő erejének a fejlődése.
A kristályéjszaka.
Kétszáz zsinagógát és 7500 üzletet gyújtottak fel.
Kilencven zsidót megöltek, százakat megsebesítettek,
ezreket megaláztak és leköptek.
VIGYÁZAT, ZSIDÓK!
Letartóztattak és koncentrációs táborba küldtek 26 000 zsidó férfit.
A látható pusztítás megegyezik azzal az erőszakkal
amelyet a többi 250 000 németországi zsidó ellen követtek el.
Sosem lankadunk, nem fáradunk bele, nem esünk kétségbe...
Kétségbeestek, nélkülöznek.
Az emberi lét peremére szorították őket.
Németország sötét, baljós utat választott,
ahonnan nincs visszatérés.
A George Washington Egyetem kutatói
döbbenetes jelentőségű jelentést kaptak.
Németországból az a hír érkezett,
hogy az uránatom magja neutronsugárzás hatására
két részre hasad.
A tudósokra ez a drámai hír sürgetőleg hatott.
Igen csekély tömegű anyag is
hatalmas mennyiségű energiává alakítható.
A katonai hírszerzés attól tartott, Hitler máris megtette az első lépést
egy atombomba létrehozása felé.
Ilyen mértékű energia felszabadítása aggasztó lehetőségnek hangzik!
A tudomány jelen állása szerint szinte lehetetlennek tűnik,
hogy ebben sikerrel járjunk.
Tudatában annak, mekkora katasztrófával járna,
ha a náci Németország szabadítana fel elsőként atomenergiát,
Dr. Einstein úgy döntött, személyesen írja meg az elnöknek,
hogy az Egyesült Államok kormányának sürgősen lépnie kell.
Uram!
Értesülést szereztem egy újdonsült tanulmányról,
amely alapján úgy vélem, hogy az urán kémiai elem
új és jelentős energiaforrássá alakítható.
Ez az új jelenség atombombák,
azaz rendkívül erős, új típusú bombák létrehozásához vezethet.
A helyzetre való tekintettel
kívánatos tekintheti felgyorsítani azokat a kísérleteket,
amelyek jelenleg folyamatban vannak.
Tisztelettel: A. Einstein.
A szervezett haderővel szemben csak szervezett haderőnek van esélye!
1939. SZEPTEMBER
A nácik szárazföldi és légi csapatai hadüzenet nélkül támadják Lengyelországot.
Hitler hadigépezete végigsöpör Európán,
és meghódította ősi ellenségét, Franciaországot.
Le kell törnünk, fel kell apróznunk Hitler valamennyi próbálkozását!
Ellent kell állnunk neki földön és vízen egyaránt!
Nem lelhet békére, sem nyugalomra, sem egyezségre!
Mr. Churchill azt hiheti, hogy Nagy-Britannia fog győzni.
Pillanatnyi kétségem sincs Németország győzelme felől!
Belgium elestével az ország nukleáris uránkészletei
a nácik kezébe kerültek.
Pearl Harbort,
a Hawaii-szigeteken fekvő csendes-óceáni helyőrségünket
kegyetlenül bombázzák Japán álnok hadüzenetének eredményeként.
Nem számít, mennyi időbe telik,
az amerikai nép nemes céljaival
mindenképp kivívja a végső győzelmet.
A SZÖVETSÉGES HATALMAK VERSENYBE SZÁLLNAK AZ ELSŐ ATOMBOMBA MEGALKOTÁSÁÉRT
A SZIGORÚAN BIZALMAS MANHATTAN-PROJEKTTEL.
E egyenlő m és c négyzetének szorzatával.
Ez lenne az alapképlet, amely feltárta előttünk az atom titkait.
EINSTEINT KIZÁRTÁK,
MIVEL KORÁBBI AKTIVIZMUSA MIATT BIZTONSÁGI KOCKÁZATNAK MINŐSÜLT.
Fontos egyértelműen tudatában lennünk
a tömeggyilkosságoknak, amelyeket a németek
az elfoglalt országok civil lakossága ellen elkövettek.
A németek mindenütt ki akarják irtani
azokat, akik az adott nemzet szabad szellemét testesítik meg.
Norvégiában
a szövetséges hatalmak megsemmisítő erejű csapást mértek a náci atomprogramra.
Az egyik vízerőművet érő razziák sorozata
elzárta előlük a létfontosságú vegyianyag-forrásukat.
D-nap. Több mint 150 000 katonát szállítottak 5000-nél is több hajóval.
Ez volt a történelem legnagyobb kombinált hadművelete.
A háború menete megfordult, Németország kárára.
A szövetséges hatalmak ládát találtak tele titkos náci iratokkal,
amelyek szerint az atomfegyverkezési programjuk
kudarcot vallott.
Amint a szövetséges hatalmak egyre előrébb nyomultak Európában,
feltárult előttük Hitler tervének nyers borzalma.
Képi bizonyítékok támasztják alá a nácik
buchenwaldi koncentrációs táborban elkövetett csaknem példátlan bűntetteit.
Ezek olyan férfiak, nők és gyermekek csontjai,
akiket megsemmisíteni küldtek ide.
A németek bűne valóban a leggyalázatosabb, amelyet valaha feljegyeztek
az úgynevezett civilizált nemzetek történetében.
A hivatalos jelentés
a buchenwaldi tábort megsemmisítő gyárnak nevezi.
Hitlert azután választották meg, hogy a becstelen szándékait
félreérthetetlenül egyértelművé tette.
Győzelem, üdv!
Mivel lemészárolták a zsidó felebarátaim,
a jövőben semmilyen közöm sem lehet a németekhez.
Az 1945. év áprilisában
a szovjet hadsereg végső rohamot indított Hitler hadai ellen,
bekerítve Berlint, körülzárva a Führer bunkerjét.
A teljes vereséget elszenvedő Hitler
egyetlen fejlövéssel vetett véget saját életének.
Bár az európai háborút megnyerték,
az amerikaiak által vezetett erők a háború befejezése végett
még Japánnal harcoltak.
Öt, négy, három, kettő, egy!
Hosszú évek tudományos kutatásai után
a Manhattan-terv keretében atombombát fejlesztettek ki.
Az új-mexikói sivatagban, Alamogordóban
végezték az első atomtesztet.
Rémisztő előjátéka volt ez annak a támadásnak,
amely Hirosima gyanútlan polgáraira várt.
A magasság csaknem 10 000 méter.
A mágneses irány 265 fok. A repülési sebesség 450 kilométer per óra.
Közeledek a célterülethez.
A felhőzet minden magasságban 30 százaléknál kisebb.
A közvetlen célterület tiszta.
Röviddel ezelőtt...
AMERIKAI ELNÖK
...egy amerikai repülőgép bombát dobott Hirosimára.
Ami történt, az a szervezett tudomány történetének csúcsteljesítménye.
Az első atombomba egy nyugtalanító korszak nyitánya volt.
A japán várost, Hirosimát,
az ott élő 70 000 férfit, nőt és gyermeket egyetlen légicsapás
semmisítette meg.
A nagy horderejű esemény azóta is a figyelem középpontjában áll.
Vajon megérte atombombával fizetni a békéért?
EINSTEIN UTOLSÓ ÉVEIBEN EGY JAPÁN ÚJSÁGÍRÓ, KATSU HARA
LEVELET ÍRT A PROFESSZORNAK,
ÉS ELÉRTE, HOGY SZEMBE NÉZZEN AZ ATOMBOMBA KIFEJLESZTÉSÉBEN VÁLLALT SZEREPÉVEL.
Tisztelt professzor úr!
Napjainkban a japánok teljes mértékben tisztában vannak
a saját felelősségükkel a legutóbbi háborút illetően.
A bűneikért őszinte megbánást tanúsítanak.
Nemrégiben, évekkel a háború befejezését követően
a japán emberek először néztek szembe azzal,
hogy milyen pusztító hatásokkal jár
egy atombomba.
Most pedig azt kérdezzük Einstein professzor úrtól,
hogy a tudomány,
amelynek elsődleges célja az emberiség jólléte és boldogulása,
hogyan válhat eszközzé ilyen szörnyűségek elkövetéséhez?
Nem gondolom, hogy én lennék az atomenergia-felszabadítás atyja.
Csak közvetett szerepet játszottam benne.
Azt a tényt is figyelembe véve, hogy önnek fontos szerep jutott
az atombombák gyártásában?
Mindössze annyival járultam hozzá, hogy 1905-ben
összefüggést fedeztem fel a tömeg és az energia között.
Pusztán elméletileg tartottam lehetségesnek az atomenergiát.
Arra valójában nem számítottam,
hogy még az én életemben atomenergiát szabadítanak fel.
Egy nagy hibát követtem el az életemben:
amikor aláírtam azt a Roosevelt elnöknek címzett levelet.
Az eshetőség késztetett késztetett erre a lépésre, hogy a németek
ugyanezen a problémán dolgoznak és minden esélyük megvan a sikerre.
Ha tudom, hogy a németeknek
nem sikerül atombombát előállítaniuk,
nem veszek részt Pandóra ezen szelencéjének felnyitásában.
A kisujjamat sem mozdítottam volna.
Hirosima megtámadása előtt
neves fizikusok arra szólították fel az Amerikai Védelmi Minisztériumot,
hogy ne vesse be a bombát védtelen nők és gyermekek ellen.
Ha más nemzeteknek bemutattuk volna az új-mexikói tesztrobbantásokat,
azt arra használtuk volna, hogy új világrendet alkudjunk ki.
Arra, hogy véget vessünk a háborúnak.
A fizikusokat, akik részt vettek minden idők
legfélelmetesebb, legveszélyesebb fegyverének létrehozásában,
egyformán kínozza a felelősségtudat,
a bűntudatról nem is beszélve.
A teljes emberiség nevében, a béke és a szabadság harcosaiként
adtuk ezt a fegyvert az amerikaiak
és a brit nép kezébe.
Ám mindeddig
nem láttunk semmilyen garanciát arra a békére
vagy szabadságra, amelyet a nemzeteknek ígértek.
A helyzet bátor kiállást kíván.
Ahhoz, hogy radikálisan megváltozzon az,
ahogyan az egész politikai elvhez állunk.
Máskülönben
az emberi civilizáció sorsa megpecsételődik.
A háborút megnyertük,
a békét azonban nem.
Truman elnök drámai bejelentése után,
mely szerint Oroszország atomrobbantást hajtott végre,
riporterek özönlöttek a Flushing Meadows Parkba,
ahová Oroszország küldötte, Visinszkij érkezett az ENSZ-hez.
Visinszkij úr! Nyilatkozna...
- Már megbocsátanak! - Oroszországnak van atombombája?
Egy hasadás, egy robbanás.
A halálos radioaktív eső eleredése.
New York belvárosa másodpercek alatt romhalmazzá válna.
AZ EGYESÜLT ÁLLAMOKRA RÁTÖRT AZ ANTIKOMMUNISTA RETTEGÉS
Országunk háborúban áll.
Háborút hirdettek ellenünk a nemzetközi kommunizmus vezetői.
Amerika történetének legnagyobb válsága!
A jelek arra utalnak, hogy a Kreml máris fokozza
egy másik fegyver bevetését:
a kommunista propagandáét.
Az emberek elméjéért való folyamatos csatározás
kellős közepébe csöppentünk.
Az évekkel ezelőtti német sorscsapás ismétli önmagát.
Az emberek féktelenül hevessé válnak,
a gonosz erőivel szövetkeznek.
Meddig tűrjük még, hogy hataloméhes politikusok
ilyen módon törekedjenek politikai előnyszerzésre?
Különös, hogy a tudomány, amely korábban ártalmatlannak tűnt,
mára rémálommá vált, amelytől mindenki megremeg.
Hosszú életem során egyvalamit biztosan megtanultam:
a teljes emberi tudomány gyerekcipőben jár a valósághoz képest.
Mégis ez a legértékesebb kincsünk.
A tudomány nem befejezett könyv, soha nem lesz az.
Minden jelentős előrelépés újabb kérdéseket vet fel.
Ám a szorongással és sötétben tapogatózással teli éveket
és végül a fénybe való kilépést
csak azok érthetik meg, akik átélték.
Nem szabad elítélnünk az embert azért,
hogy amikor legyőzi a természetet,
azt mások romboló célokra használják fel.
Hiszen az emberiség sorsa
teljes mértékben az ember erkölcsi fejlődésétől függ.
EINSTEIN FOLYTATTA A BÉKÉÉRT VÍVOTT HARCOT
ÉS A LÉTEZÉS TITKAINAK FELTÁRÁSÁT
AZ UTOLSÓ LEHELETÉIG.
ALBERT EINSTEIN 1955. ÁPRILIS 18-ÁN HALT MEG
Kedves utókor!
Ha nem lettél igazságosabb,
békésebb és általában véve racionálisabb,
mint amilyenek vagyunk vagy voltunk,
akkor vigyen el az ördög!
Szívélyes üdvözlettel:
Albert Einstein.
A feliratot fordította: Poór Anikó